# El visor de FITS

El sistema de transport flexible d'imatges (Flexible Image Transport System -FITS-) és el format estàndard per a representar imatges i dades en astronomia. Els visor de FITS de &kstars; és una eina per a visualitzar-les. No està dissenyat per a editar les imatges FITS.

El visor de FITS és invocat automàticament quan es reben imatges noves des de la càmera. També es pot invocar directament des del menú principal de &kstars;. Per a obrir un fitxer FITS, seleccioneu l'element de menú Fitxer Obri una imatge… o bé premeu &Ctrl;O.

El visor de FITS Visor de FITS

El diagrama anterior il·lustra la finestra i l'àrea de treball principal del visor de FITS. També hi ha una àrea oculta que es pot exposar movent el ratolí per damunt dels 6 punts petits que hi ha a la banda esquerra (prop del centre de la imatge verticalment) i prement i mantenint premut el botó del ratolí, fent lliscar una mica cap a la dreta.

El visor de FITS amb un quadro lliscant obert El visor de FITS amb un quadro lliscant obert

## Controls principals

A continuació es mostren els diferents controls i pantalles del visor de FITS. L'eina proporciona funcions bàsiques per a visualitzar les imatges. Si bé l'eina complix l'estàndard FITS, no admet totes les característiques possibles de FITS:

- Suport per a una única imatge per fitxer.

- Suport per a només dades en 2D i 3D. Les dades en 1D són descartades.

La finestra del visor de FITS es dividix en les següents regions:

1. Menú principal

   - Fitxer

     - Les accions estàndard són Obri…, Guarda i Anomena i guarda….

     - Capçalera FITS: Mostra les dades de la taula quant a la capçalera FITS.

     - Reconstruïx des de Bayer: convertix la imatge RAW a RGB.

   - Edita

     - Desfés: desfà l'última acció.

     - Refés: refà l'última acció.

     - Copia: copia la imatge a dins del porta-retalls.

   - Visualitza

     - Controls de zoom: acosta, allunya, zoom estàndard.

     - Filtres: Estirament automàtic, Contrast, Passaalt, Gira, Invertix.

     - Marca estreles: detecta i marca les estreles en la imatge.

     - Mostra els retalls: mostra en roig quines estreles tenen píxels que pareixen estar retallats.

2. Barra d'eines principal

   - Obri un fitxer.

   - Guarda el fitxer: guarda les dades FITS. Es guardaran tots els filtres aplicats a la imatge.

   - Anomeneu i guardeu el fitxer.

   - Desfà l'última acció.

   - Refà l'última acció.

   - Acosta: acosta fins a un màxim del 400%. Per a imatges grans, esta operació pot ser molt intensa en ús de la memòria. Activeu el mode de recursos limitats per a estalviar-la.

   - Allunya.

   - Visualitza en la mida real.

   - Zoom fins que ajuste.

   - Gira cap a la dreta.

   - Gira cap a l'esquerra.

   - Invertix horitzontalment.

   - Invertix verticalment.

   - Mostra els punts de mira: alterna els punts de mira en el centre de la imatge.

   - Mostra les línies de la quadrícula de píxels: alterna la quadrícula de píxels.

   - Marca estreles: detecta i marca les estreles en la imatge.

   - Mostra els retalls: mostra en roig quines estreles tenen píxels que pareixen estar retallats.

   - Mostra les línies de la quadrícula equatorial: alterna la quadrícula equatorial si FITS conté una capçalera WCS vàlida.

   - Mostra els objectes en la imatge: identifica els objectes com ara estreles, galàxies i nebuloses dins de la imatge.

   - Centra el telescopi: alterna el mode de centrar el telescopi. Quan estiga actiu i si la imatge conté una capçalera WCS vàlida, fent clic en qualsevol punt de la imatge, es desencadenarà que el telescopi s'oriente fins al punt on s'ha fet clic.

   - Histograma: alterna la vista de l'histograma en el quadro lateral.

   - Estadístiques: alterna la visualització de les estadístiques FITS en el quadro lateral.

   - Estirament automàtic: aplica el filtre d'estirament automàtic a la imatge.

   - Canvia el rectangle de selecció: Alterna el rectangle de selecció per a les dades estadístiques d'una regió d'interés.

3. Quadro lateral: el quadro lateral es pot obrir arrossegant el separador cap a la dreta. Quan s'arrossega cap a l'esquerra, el quadro lateral també es pot tancar.

   - Estadístiques: mostra les estadístiques de la imatge, inclosos els valors mínim, màxim, mitjana i mediana.

   - Resolució de plaques: una eina per a resoldre la placa de la imatge carregada. Açò és útil per a depurar problemes amb la resolució de plaques.

   - Histograma: mostra l'histograma de la imatge amb els controls per a ajustar els valors mínims i màxims de cada canal. Estan disponibles tant les escales lineals com les logarítmiques per a aplicar-les a la imatge. Açò és una mica redundant amb l'histograma de la imatge davall i es pot eliminar en el futur.

   - Capçalera FITS: mostra una taula per a les paraules clau, valors i comentaris quant a la capçalera FITS.

   - Imatges recents: mostra les imatges recentment obertes. Si feu clic en qualsevol imatge, serà carregada.

4. Àrea de visualització d'imatges.

   - Ratolí: passar el cursor per damunt de la imatge actualitzarà en conseqüència els valors de la barra d'estat.

   - Ratolí: passar el cursor per damunt de la imatge mourà un cursor en la vista de l'histograma davall la imatge, si este histograma està activat.

   - Tecla de control: si manteniu premuda la tecla &Ctrl; i després moveu el ratolí, es mostrarà una part ampliada de la imatge.

     La lupa en el visor de FITS La lupa en el visor de FITS

   - Dades estadístiques d'una regió d'interés

     Proporciona una mitjana estadística simple, una desviació estàndard mitjana i una mediana mitjana de la regió seleccionada per l'usuari en un consell d'eina.

     Visor de FITS Estadístiques de selecció

     L'usuari pot establir la regió de selecció arrossegant amb &Maj;Clic esquerre (quan les estadístiques de selecció estan activades) o triant una entrada del menú desplegable del botó per a canviar el Rectangle de selecció. A més d'açò, l'usuari pot moure la regió senzillament arrossegant amb el Clic esquerre del ratolí. Les estadístiques de la regió es mostren com un consell d'eina una vegada el cursor s'ha mogut per damunt de la regió de selecció. Per a les imatges més xicotetes, les estadístiques s'actualitzen instantàniament, i per a les imatges més grans, les estadístiques s'actualitzen una vegada que l'usuari allibera el botó Clic esquerre després de la modificació de la regió.

5. Controls d'estirament

   Els controls d'estirament en el visor de FITS Els controls d'estirament en el visor de FITS

   A prop de la part inferior de la finestra hi ha controls per a estirar la imatge i mostrar el seu histograma. Es descriuen a continuació d'esquerra a dreta.

   - Habilitar l'estirament: en l'extrem esquerre d'esta pantalla hi ha un botó que habilita o inhabilita l'estirament.

   - Valor per a les ombres: el valor per davall del qual es mostraran els píxels en negre es pot introduir manualment (l'escala va des de 0 fins a 1,0, fins i tot per a valors enters de píxels).

   - Valor per als tons mitjans: este valor controla la brillantor de la imatge que es pot introduir manualment (l'escala va des de 0 fins a 1,0, fins i tot per a valors enters de píxels).

   - Valor per a les llums intenses: el valor per damunt del qual es mostraran els píxels en blanc es pot introduir manualment (l'escala va des de 0 fins a 1,0, fins i tot per a valors enters de píxels).

   - Mostrar l'histograma: un botó que mostra o oculta l'histograma de la imatge es troba a la dreta del quadro d'entrada per a les Llums intenses:.

   - Estirament automàtic: a la dreta hi ha un botó (icona de vareta màgica) que crearà automàticament un estirament agradable. Estarà inhabilitat si l'estirament ja està al valor calculat automàticament.

   A més, hi ha controls lliscants que es poden utilitzar per a ajustar els valors de les Ombres:, els Tons mitjans: i les Llums intenses:. Ajustar-los canviarà els valors mostrats.

   L'histograma, si està habilitada, es pot fer zoom utilitzant la roda de desplaçament del ratolí i desplaçar-se arrossegant amb el ratolí. A davall del ratolí, un cursor en l'histograma mostra la posició del píxel en la imatge.

6. Barra d'estat

   La pantalla d'estat en el visor de FITS La pantalla d'estat en el visor de FITS

   De dreta a esquerra, hi ha disponibles els indicadors d'estat següents:

   - Indicador de càrrega: el LED es torna groc quan es carrega una imatge i es posa verd una vegada la càrrega s'ha realitzat amb èxit. Si hi ha problemes amb la càrrega de la imatge, es tornarà roig.

   - Resolució: resolució de la imatge en píxels. 4656x3520 en la captura de pantalla de dalt.

   - Percentatge de zoom. A dalt és del 13%.

   - Coordenades cartesianes: mostra i actualitza la posició actual del ratolí mentre passeu el cursor per damunt de la imatge. A dalt és de X:769 Y:3508.

   - Valor del píxel: davall del ratolí. A dalt és de 1,792.

   - Coordenades equatorials: si la imatge conté una capçalera WCS vàlida, es mostraran els valors ascensió recta (AR) i declinació (Dec) en el J2000. A dalt és de 13h 14' 22" 42 37' 35".

   - Estadístiques de la imatge: mostra l'HFR, l'excentricitat i el nombre d'estreles si es calculen. A dalt és de HFR:1,96 Ecc:0,43 143 estreles.

   - Estreles retallades: si es marca el bote Mostra el retallat en la barra d'eines principal, es mostrarà el nombre de píxels possiblement retallats. A dalt és de Retallats:403.

A més de mostrar la imatge, el visor pot processar la capçalera del sistema mundial de coordenades (WCS) si està present en el fitxer FITS i proporciona informació útil sobre els objectes que es troben dins de la imatge, la superposició de la quadrícula equatorial, el menú emergent i la capacitat d'orientar la muntura (si està connectada) fins a qualsevol punt de la imatge.

Es poden aplicar diversos filtres per a millorar la imatge, incloent-hi l'estirament automàtic i l'alt contrast. Depenent de la mida de la imatge, estes operacions podrien tardar alguns segons a completar-se. La barra d'estat inferior mostra el valor del píxel i les coordenades X i Y del punter del ratolí damunt de la imatge. A més, inclou el nivell d'ampliació i la resolució de la imatge.

Quan carregueu una imatge construïda amb el filtre mosaic de Bayer, el visor podrà reconstruir automàticament la imatge si la Reconstrucció automàtica des de Bayer està marcada en la configuració FITS. L'operació de reconstrucció obté el patró de Bayer (&pex;, RGGB) de la capçalera FITS. Si no n'hi ha cap, pot alterar l'algorisme i el patró de reconstrucció des de Bayer des del menú Fitxer o utilitzant la drecera &Ctrl; D.

Atés que les operacions com ara la reconstrucció des de Bayer i el WCS automàtic són cares en recursos i posen èmfasi en el processador en dispositius incrustats amb poca potència, podeu canviar el seu comportament en la pàgina de configuració FITS de &kstars;.

Configuració FITS Configuració FITS

Passant el cursor per damunt de qualsevol opció, es mostrarà un detallat consell d'eina explicant la seua funció.

## Característiques

Histograma

- Histograma Histograma

  Mostra un histograma FITS amb múltiples canals. L'usuari pot canviar l'escala de la imatge definint de manera opcional un límit superior i un altre inferior per a retallar una regió. En este cas, l'operació de canvi de l'escala (lineal, logarítmica o quadràtica) es pot aplicar a la regió compresa dintre dels límits superior i inferior.

Capçalera FITS

- Mostra una taula de només lectura que llista les paraules clau i els valors en la capçalera FITS.

Estadístiques

- Proveïx estadístiques simples per als valors de píxel mínim i màxim i les seues respectives posicions. La profunditat FITS, dimensió, mitjana i desviació estàndard.

## Solucionador del visor de FITS

Solucionador del visor de FITS Solucionador del visor de FITS

El solucionador del visor de FITS s'utilitza per a resoldre la placa de la imatge carregada en la pestanya Visor de FITS. Només funciona amb StellarSolver intern. Obté les coordenades AR i Dec per al centre de la imatge, l'escala de la imatge, l'angle de rotació i la quantitat d'estreles detectades en la imatge. El seu principal cas d'ús és la depuració de problemes en la resolució de plaques a Ekos, encara que la informació mostrada pot ser útil en general. Els controls i pantalles es descriuen a continuació.

- El botó Resol. En prémer este botó s'inicia la resolució de plaques. Quan el sistema les resol, el botó esdevindrà en un botó Cancel·la.

- Escala: marcar la casella de selecció Utilitza l'escala obligarà al solucionador a utilitzar aproximadament l'escala de píxels o la imatge donada. L'escala s'introduïx en el quadro i les unitats per a l'escala es poden triar entre l'amplària de la imatge en graus, l'amplària de la imatge en minuts d'arc i segons d'arc per píxel. Quan es completa amb èxit una resolució, se substituïxen els valors al quadro amb l'escala de la solució.

- Posició: marcar la casella de selecció Utilitza la posició obligarà al solucionador a buscar a prop de les coordenades AR: i Dec: indicades. L'extensió de la busca la proporciona l'usuari en el quadro Radi: en graus. Cal tindre en compte que l'AR: s'introduïx en hores, minuts i segons, p. ex., 13h, i la Dec: s'introduïx en graus, minuts i segons, p. ex., 85. Quan es completa amb èxit una resolució, se substituiran els valors en els quadros AR: i Dec: amb les coordenades de la solució. A més emplena el camp Angle: amb el valor de l'angle en graus de la solució.

- Utilitzar la posició del mapa celeste: hi ha un botó just davall de la casella de selecció Utilitza la posició que emplena els quadros AR: i Dec: amb el centre actual de la vista del mapa celeste.

- Perfil: en esta llista desplegable se selecciona un ajustament predefinit de StellarSolver, entre els utilitzats en el mòdul Alinea d'Ekos, que s'utilitzarà per a la resolució de plaques. Açò es debat més avant.

- Solució: esta secció mostra la quantitat d'estreles trobades i el temps necessari per a resoldre-les. Els valors de la solució per a AR:, Dec:, Escala: i Angle: es mostren en els quadros de dalt.

- Imatge: Per a qualsevol imatge on s'han detectat estreles, si es marca el botó Marca les estreles sobre la visualització de la imatge, les estreles detectades apareixeran en un cercle roig.

  El botó «Marca les estreles» en el visor de FITS El botó «Marca les estreles» en el visor de FITS

Amb esta eina, l'usuari pot intentar depurar i resoldre problemes de la manera següent.

- És possible que tingueu habilitada la casella de selecció Guarda les imatges de l'alineació fallida (vegeu ací) en la pàgina de configuració Desenvolupador de l'element de menú Configuració Configura &kstars;….

- Després, es podria ubicar una imatge difícil (en la que ha fallat l'alineació) i carregar-la dins del visor de FITS.

- La imatge es podrà inspeccionar per a veure si hi havia algun problema visual obvi.

- Quan feu clic en Resol en esta eina, per a esta imatge, es mostraran quantes estreles s'han detectat i l'usuari podrà decidir si es tracta d'un problema en la detecció d'estreles i fer experiments ajustant el perfil o els paràmetres de la detecció d'estreles.

- L'usuari podrà carregar manualment la imatge a «astrometry.net» per a obtindre els valors d'escala i de posició (o senzillament veure si és una imatge problemàtica).

- L'usuari podrà fer experiments amb Utilitza la posició i Utilitza l'escala, utilitzant valors precisos per a estes restriccions (o inhabilitar-les) per a veure si este era el problema, o ajustar els paràmetres en el perfil d'alineació que s'està utilitzant.

Per a inspeccionar o modificar el perfil, l'usuari obrirà la pestanya Alinea a Ekos, anirà fins al menú Opcions, seleccionarà la pestanya Opcions de StellarSolver, s'assegurarà que està seleccionat el perfil d'opcions correcte i farà clic damunt del botó de llapis per a veure o editar este perfil.

## Visor de FITS incrustat

Visor de FITS incrustat Visor de FITS incrustat

En els mòduls Enfocament, Guiatge i Alineació d'Ekos, les imatges capturades són mostrades en el visor de FITS incrustat. El visor incrustat inclou una barra flotant que es pot utilitzar per a realitzar diverses funcions:

- Allunya

- Acosta

- Zoom predeterminat

- Zoom fins que ajuste

- Alterna els punts de mira

- Alterna les línies de la quadrícula de píxels

- Canvia les estreles detectades: ressalta les estreles detectades amb cercles rojos.

- Perfil de l'estrela: mostra el perfil detallat de l'estrela en 3D.

La barra flotant s'ocultarà automàticament quan el ratolí isca de la zona del visor incrustat. Podeu utilitzar el ratolí per a fer panoràmiques i zoom igual que amb el visor de FITS independent. El quadro de seguiment verd es pot utilitzar per a seleccionar una estrela específica o una regió dins de la imatge, per exemple, per a seleccionar una estrela guia.

## Eina de visualització del perfil de l'estrela i dades en 3D

Pàgina principal del perfil de l'estrela Pàgina principal del perfil de l'estrela

L'eina de visualització de les dades en 3D pot dibuixar gràfics en 3D de la regió seleccionada de la imatge. Açò és particularment útil per als astrofotògrafs que volen visualitzar el perfil d'una estrela, la qual consideren enfocar o guiar. Per als científics, els permet examinar una secció transversal de les dades per a entendre la brillantor relativa dels diferents objectes en la imatge. A més, permet als usuaris que vullguen veure visualment què està passant en la seua recopilació de dades d'una altra manera.

Per a utilitzar la nova característica, l'usuari haurà de seleccionar la icona Visualitza el perfil de l'estrela en una de les vistes del mòdul Ekos o en el visor de FITS. A continuació, la regió seleccionada en el quadro de seguiment verd apareixerà en el gràfic en 3D tal com es mostra a dalt. L'usuari tindrà una de les següents barres d'eines a la part inferior.

Barra d'eines 1 del perfil de l'estrela Barra d'eines 1 del perfil de l'estrela Barra d'eines 2 del perfil de l'estrela Barra d'eines 2 del perfil de l'estrela

En l'extrem esquerre, el quadro combinat de mida de la mostra permetrà a l'usuari seleccionar la mida del retall de la imatge que es mostrarà en el gràfic. Esta opció només estarà disponible en la Pantalla de resum, al mòdul «Alinea» i en el visor de FITS. El segon quadro combinat permet controlar a l'usuari si se selecciona un element individual, una fila o una columna de píxels. El botó dividix estarà habilitat si l'usuari selecciona Fila o Columna. Açò posarà el gràfic en el mode de divisió perquè l'usuari puga veure una vista en secció transversal de la imatge. En tercer lloc, hi ha una casella de selecció que obrirà dos controls lliscants que permetran a l'usuari arrossegar el control lliscant per a canviar la selecció. Açò és molt útil en el mode de diapositiva per a canviar el punt seleccionat i moure la secció creuada al voltant del gràfic. També és útil en la vista normal quan es troba en el Mode exploració perquè l'usuari puga fer zoom de la imatge examinant els píxels.

Perfil de l'estrela, examina els píxels Perfil de l'estrela, examina els píxels

A continuació, l'usuari té el quadro combinat Zoom a, el qual pot utilitzar l'usuari per a ampliar el gràfic a ubicacions diferents predefinides. A continuació es mostra el quadro combinat que permet a l'usuari seleccionar l'esquema de color del gràfic. A continuació, es mostren les caselles de selecció HFR i Pic, les quals activaran les etiquetes HFR i Pic de cada estrela trobada en la imatge, però també mostraran una d'elles a la part inferior de la pantalla. Finalment, apareix la casella de selecció d'escalat, la qual habilita el quadro lateral Escalat. Hi ha tres controls lliscants en este quadro, un per a controlar el valor mínim que es mostra en el gràfic o punt negre, un altre per a controlar el valor màxim que es mostra en el gràfic o el punt blanc i un tercer que està desactivat de manera predeterminada permet que l'usuari controle el valor del límit de les dades que es mostren en el gràfic.

Pàgina vertical del perfil de l'estrela Perfil de l'estrela en vertical

Este tercer control lliscant és molt útil per a aconseguir traure els pics grans de manera que pugueu estudiar els detalls més fins de la imatge. Hi ha una casella de selecció a la part superior per a habilitar/inhabilitar el control lliscant del límit. I finalment a la part inferior dels controls lliscants hi ha el botó Escala automàticament. Este escalarà automàticament amb els controls lliscants a mesura que mostra diferents àrees de la imatge. No només optimitzarà la visualització de les dades, sinó que també afectarà els punts mínims i màxims del control lliscant. Si inhabiliteu l'escalat automàtic, a mesura que mostreu diferents parts de la imatge, es mostraran amb la mateixa escala. Una manera particularment útil d'utilitzar-la és seleccionar una àrea de la vostra imatge mitjançant l'escalat automàtic, ajustar els controls lliscants mínim, màxim i límit al vostre gust i, a continuació, desactivar la característica d'escalat automàtic per a explorar altres àrees del gràfic.

Pàgina final del perfil de l'estrela Pàgina final del perfil de l'estrela